Cuneiform Tablet Kt g/t 35 (TTKY 7/31a 6-7)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-nu-um-ḫi-ir-bi ru-ba-um ma-ma-i-ú-um-ma a-na wa-ar-ša-ma ru-ba-im kà-ni-ší-im qí-bi-ma ta-áš-pu-ra-am um-ma a-ta-ma ta-i-ša-ma-i-ú-um ur-dí-i a-na-ku ú-ša-ba-šu a-ta sí-bu-ḫa-i-a-am IR-ra-ad-kà a-ta ša-bi-šu iš-tù-ma ta-i-ša-ma-i-ú-um kà-lá-áb-kà-ni a mì-nim iš-tí ša-ra-ni-e ša-ni-ú-tim i-dá-ba-áb ša-ni-ú-tim i-da-ba-áb sí-bu-ḫa-i-ú-um kà-al-bi iš-tí ša-ra-ni-e ša-ni-ú-tim i-da-bu-ub ru-ba-um ta-i-ša-ma-i-ú-um a-na ša-al-ší-ni ru-ba-im i-tù-wa-ar ki-ma be-el nu-ku-ur-tí-a i-du-kà-ni ù ta-i-ša-ma-i-ú-um a-na ma-tí-i-a im-qú-ta-ma 12 a-lá-ni-e-a ùḫ-ta-li-iq al-pí-šu-nu ṣé-ni-šu-nu il₅-té-qé um-ma šu-ut-ma ru-ba-um me-et-ma ḫu-ḫa-ra-am al-té-qé ki-ma ma-tí-i-a na-ṣa-ri-im li-bi-im ta-da-nim ma-tí-i iš-ta-ra-áp qú-ut-ra-am ub-ta-i-iš i-nu-mì a-bu-kà i-na-ar a-lam ḫa-ar-sá-am-ma MU.9.ŠÈ il₅-wi-ú ma-tí-i a-na ma-tí-kà im-qú-tám-ma al-pá-am ú-lu ṣé-na-am iš-gi₅-iš u₄-ma-am ta-áš-pu-ra-am um-ma a-ta-ma a mì-nim ḫa-ra-nam lá tù-ša-ra-am ḫa-ra-nam lu-ší-ir ša pá-e-ma li-<big_gap> a-lá-am <big_gap> ú <big_gap> ḫa-ra-nam <big_gap>